Document ID: 32010R0822

KOMMISSIONENS FORORDNING (EU) Nr. 822/2010
af 17. september 2010
om ændring af forordning (EF) nr. 198/2006 om gennemførelse af Europa-Parlamentets og Rådets forordning (EF) nr. 1552/2005 om statistikker over efter- og videreuddannelse i virksomheder for så vidt angår de data, som skal indsamles, og kravene til stikprøver, præcision og kvalitet
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1552/2005 af 7. september 2005 om statistikker over efter- og videreuddannelse i virksomheder (1), særlig artikel 7, stk. 3, artikel 8, stk. 2, og artikel 9, stk. 4, og
ud fra følgende betragtninger:
(1)
Ved forordning (EF) nr. 1552/2005 er der fastlagt fælles retningslinjer for udarbejdelse af EF-statistikker om efter- og videreuddannelse i virksomheder.
(2)
Ved Kommissionens forordning (EF) nr. 198/2006 af 3. februar 2006 om gennemførelse af Europa-Parlamentets og Rådets forordning (EF) nr. 1552/2005 om statistikker over efter- og videreuddannelse i virksomheder (2) er det fastlagt, hvilke specifikke data der skal indsamles om henholdsvis virksomheder, der tilbyder uddannelse, og virksomheder, der ikke tilbyder uddannelse, om de forskellige former for efter- og videreuddannelse, kravene til stikprøver og præcision, kvalitetskravene til de oplysninger, som skal indsamles, og kvalitetsrapporternes struktur.
(3)
Efter ikrafttrædelsen af Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 (3) bør der fastlægges detaljerede NACE rev. 2-kategorier og størrelseskategorier, som resultaterne kan opdeles i.
(4)
Kommissionen bør fastlægge, hvilke data der skal indsamles om henholdsvis virksomheder, der tilbyder uddannelse, og virksomheder, der ikke tilbyder uddannelse, og om de forskellige former for efter- og videreuddannelse.
(5)
Der bør vedtages gennemførelsesforanstaltninger om kvalitetskravene til de oplysninger, der skal indsamles og indberettes med henblik på opstilling af europæiske statistikker over efter- og videreuddannelse i virksomheder, kvalitetsrapporternes udformning og de foranstaltninger, der måtte være nødvendige for at vurdere eller forbedre kvaliteten af oplysningerne.
(6)
Ved Europa-Parlamentets og Rådets forordning (EF) nr. 452/2008 af 23. april 2008 om udarbejdelse og udvikling af statistikker over uddannelse og livslang læring (4) defineres et nyt statistisk instrument vedrørende voksnes deltagelse i livslang læring.
(7)
Som følge af de data, der skal tilvejebringes gennem forordning (EF) nr. 452/2008, og behovet for at forbedre kvaliteten af resultaterne vedrørende efter- og videreuddannelse i virksomheder og reducere den statistikbyrde, der pålægges virksomheder, er det hensigtsmæssigt at ændre kodningen og kravene til stikprøver, præcision og kvalitet.
(8)
Forordning (EF) nr. 198/2006 bør ændres i overensstemmelse hermed.
(9)
Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System -
VEDTAGET DENNE FORORDNING:
Artikel 1
Bilag I, II, III og V til forordning (EF) nr. 198/2006 erstattes af teksten i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. september 2010.

Labels: 12
4
9
19